# Patrick Stewart

Patrick Stewart OBE (Mirfield, Yorkshire, 13 de juliol de 1940) és un actor de teatre, cinema i televisió anglès, conegut principalment pels seus papers en obres de teatre de William Shakespeare i, especialment, per ser el Capità Jean-Luc Picard de la sèrie de la saga de Star Trek: La nova generació i el professor Charles Xavier a les pel·lícules de X-Men.

## Biografia

La seva primera posada en escena va ser amb nou anys. Amb 12 va entrar a l'Escola Moderna Secundària on va continuar els seus estudis d'art dramàtic. Ha dit que «el més gran que mai m'ha passat" va ser quan després de llegir Shylock en veu alta enfront de tota la seva classe i el seu mestre, aquest li va dir: «Stewart, ets bo. Hauries de viure d'això».
Als 15, abandona l'escola i augmenta les seves participacions en teatre local. Obté una ocupació com a periodista, però després d'un any, el seu encarregat li va donar un ultimàtum: escollir entre el periodisme o l'actuació; va dimitir el seu lloc. Els seus germans expliquen que Patrick hauria estat assajant en comptes de treballar i després inventava els seus reportatges. Suposadament, el van enxampar una nit en la qual va haver un gran incendi, i quan el seu cap li va preguntar, no va saber respondre.
Als 16 venia mobles, i als 17, es va registrar en el Bristol Old Vic Theatre School. Als 19 ja havia perdut gairebé tot el cabell (patia alopècia hereditària, molt habitual en la seva família), però malgrat la calvície va saber vendre's als empresaris de teatre, després de fer una prova amb i sense perruca, amb el lema «dos actors pel preu d'un!». El 1964, va conèixer a la coreògrafa del Old Vic's, Sheila Falconer, i es van casar el 4 de març de 1966. Van tenir dos fills: Daniel Freedom Stewart i Sophie Alexandra Stewart. Es van divorciar el 1990.
Es va unir a la Royal Shakespeare Company el 1966 i al Royal National Theatre a principi dels anys 80. Amb el pas dels anys, Stewart va participar en la majoria de sèries importants de televisió, sense aconseguir que el seu nom sonés. Va aparèixer com Luci Eli Sejà en la minisèrie Jo, Claudi; com Karla en Tinker, Tailor, Soldier, Spy i Smiley's People; com Claudi en una adaptació de Hamlet de la BBC el 1980, i amb el paper d'actor principal en North and South, una altra adaptació de la BBC, on va haver d'usar perruquí.
Molts dels seus fans el recordaran en el paper del Rei Leondegrance en Excalibur (1981). Va interpretar el personatge de Gurney Halleck a Dune, versió cinematogràfica que el 1984 va fer David Lynch de la novel·la Duna. La majoria de les seves escenes van ser eliminades de la versió cinematogràfica original. El muntatge complet es va recuperar per a la seva emissió per televisió en la cadena Fox.
El 1987 Stewart va viatjar fins a Los Angeles per protagonitzar al Capità Jean-Luc Picard en Star Trek: La Nova Generació (1987-1994), on aconsegueix un enorme èxit. A partir de 1994 també ha donat vida a Picard en les pel·lícules-seqüela: Star Trek: Generations (1994), Star Trek VIII: First Contact (1996), Star Trek IX: Insurrection (1998) i Star Trek: Nemesis: (2002).
El 1997 es va aparellar amb l'assistent de producció de Voyager, Wendy Neuss, i es van casar el 25 d'agost de 2000, per acabar divorciant-se el 14 d'octubre de 2003. La seva vida va canviar radicalment gràcies a Star Trek, i se li atribueix la següent cita:
    Va ser pràcticament una benedicció. Em va introduir en un món del que mai vaig pensar que formaria part: celebritat, fama, èxit financer. També em va atorgar l'oportunitat de treballar amb el millor grup de gent que mai hauria conegut.
Va ser nomenat «Home més sexy de la televisió» un any dels 90, la qual cosa va suposar una distinció significativa tenint en compte la seva edat i la seva calvície. En una entrevista amb Michael Parkinson, va mostrar el seu agraïment a Gene Roddenberry, creador de Star Trek, per la seva resposta a un reporter que li va inquirir: «possiblement al segle XXIV ja hagin trobat cura contra la calvície», al que Gene va respondre:
    - Al segle XXIV, això no serà motiu de preocupació.
Stewart ha dit que, avui dia, una nova pel·lícula de Star Trek amb el repartiment de la Nova Generació és molt improbable.
Stewart també ha protagonitzat X-Men i les seves seqüeles X-Men 2, X-Men: The Last Stand i X-Men: Days of Future Past, a més de realitzar cameos en les dues pel·lícules de Wolverine, interpretant al Professor Charles Xavier. Més recentment, ha signat per interpretar el paper del Professor Alan Hood, el personatge principal en la sèrie de Ciència-ficció The Eleventh Hour, creada per Stephen Gallagher.

## Vida personal

Stewart i la seva primera esposa Sheila Falconer es van divorciar el 1990 després de vint-i-quatre anys de matrimoni. Tenen dos fills, Daniel i Sophia. Daniel és un actor de televisió, i va aparèixer al costat del seu pare el 1993 en la pel·lícula de televisió Tren de la mort, i en l'episodi de Star Trek "The Inner Light", interpretant al seu fill. El 1997, Stewart es va comprometre amb Wendy Neuss, productora de Star Trek: The Next Generation. Es van casar el 25 d'agost de 2000, i es van divorciar tres anys després. Quatre mesos abans de divorciar-se de Neuss, Stewart va conèixer a Lisa Dillon en una producció de The Master Builder, i els dos van estar romànticament involucrats fins a 2007. El 2008, Stewart va començar a sortir amb Sunny Ozell, una cantant i compositora amb seu en Brooklyn, Nova York, a la qual Stewart va conèixer mentre actuava en Macbeth en l'Acadèmia de Música de Brooklyn. Stewart va comprar una casa a Park Slope, Brooklyn, l'agost de 2012, i, posteriorment, va començar a viure allí amb Ozell. El març de 2013, es va informar que Stewart i Ozell estaven compromesos, es van casar al setembre de 2013, L'amic de Stewart, Ian McKellen, va realitzar la cerimònia de les noces.

## Altres papers

Ha interpretat diversos personatges, des del gai Sterling en Jeffrey, el 1995, al Rei Enric II d'Anglaterra en la minisèrie El lleó a l'hivern passant pel Capità Ahab en la també miniserie Moby Dick (1998). cal destacar que per aquests papers va ser candidat als Globus d'Or i als Emmy.
També destaquen els seus papers Shakespearians com a Claudi en Hamlet (2009) i Macbeth en una pel·lícula per a la BBC Four. Tots dos papers li van proporcionar sengles nominacions per als Emmy i els premis del Sindicat d'Actors.
El 1997 va interpretar una adaptació de Conte de Nadal per a la televisió, interpretant a Ebenezer Scrooge que va ser dirigida per David Hugh Jones i produïda per Hallmark Entertainment.
També es va utilitzar la seva veu i imatges de pel·lícules per als videojocs de diverses plataformes, principalment per a PC. El 2010, va ser actor de veu per al videojoc Castlevania: Lords of Shadow interpretant a Zobek, que és al mateix temps el narrador.
Posa la seva veu a un personatge de la sèrie animada American Dad!, Avery Bullock, i apareix a més interpretant-se a si mateix en l'episodi 10 de la temporada 8.

## Filmografia

Les seves pel·lícules més destacades són
| Any | Títol | Paper | Notes |
| 1974 | Fall of Eagles | Vladímir Lenin | |
| 1975 | Hedda | Ejlert Løvborg | |
| 1975 | Hennessy | Tilney | |
| 1976 | Jo, Claudi | Sejanus | |
| 1979 | Tinker, Tailor, Soldier, Spy | Karla | |
| 1980 | Little Lord Fauntleroy | Wilkins | |
| 1981 | Excalibur | Leondegrance | |
| 1982 | The Plague Dogss | Major | (veu) |
| 1982 | Smiley's People | Karla | |
| 1984 | Uindii | Mr. Duffner | |
| 1984 | Dune | Gurney Halleck | |
| 1985 | Força vital (Lifeforce) | Dr. Armstrong | |
| 1985 | Wild Geese II | Russian General | |
| 1985 | Code Name: Emerald | Coronel Peters | |
| 1985 | The Doctor and the Devils | Professor Macklin | |
| 1985 | Walls of Glass | | |
| 1986 | Lady Jane | Henry Grey/Dud ce Suffolk | |
| 1991 | L.A. Story | Mr. Perdue/ Maître d' com L'idiota | |
| 1993 | Les boges, boges aventures de Robin Hood (Robin Hood: Men in Tights) | Ricard I d'Anglaterra | |
| 1993 | Frasier | Alastair Burke | |
| 1994 | Gunmen | Loomis | |
| 1994 | Star Trek VII: Generations | Capità Jean-Luc Picard | |
| 1994 | El guardià de les paraules (The Pagemaster) | Aventures | (veu) |
| 1994 | In Search of Dr. Seuss | Sergent Mulvaney | |
| 1995 | Jeffrey | Sterling | |
| 1995 | Let It Be Me | John | |
| 1996 | Star Trek VIII: First Contact | Capità Jean-Luc Picard | |
| 1996 | The Canterville Ghost | Sir Simon de Canterville | (TV) |
| 1997 | Conspiració (Conspiracy Theory) | Dr. Jonas | |
| 1997 | Masterminds | Rafe Bentley | |
| 1998 | Star Trek IX: Insurrection: The Klingon Encounter | Capità Jean-Luc Picard | (veu) |
| 1998 | Dad Savage | Dad Savage | |
| 1998 | Moby Dick | Capità Ahab | |
| 1998 | Safe House | Mace Sowell | |
| 1998 | El príncep d'Egipte | Faraó Seti I | (veu) |
| 1999 | Conte de Nadal (A Christmas Carol) | Ebenezer Scrooge | |
| 1999 | Animal Farm | Napoleó | (veu) |
| 2000 | X-Men | Professor Charles Xavier | |
| 2001 | Jimmy Neutron: El nen inventor (Jimmy Neutron: Boy Genius) | King Goobot | (veu) |
| 2002 | Star Trek: Nemesis | Capità Jean-Luc Picard | |
| 2002 | X-Men: Next Dimension | Professor Charles Xavier | (veu) |
| 2003 | X2: X-Men United | Professor Charles Xavier | |
| 2003 | The Lion in Winter | Enric II d'Anglaterra | |
| 2003 | X2: Wolverine's Revenge | Professor Charles Xavier | Vídeojoc (veu) |
| 2004 | X-Men Legends | Professor Charles Xavier | Vídeojoc (veu) |
| 2004 | Boo, Zino & The Snurks | Albert Drollinger | |
| 2004 | Steamboy | Dr. Lloyd Steam | (veu) |
| 2005 | X-Men Legends II: Rise of Apocalypse | Professor Charles Xavier | Video Game (veu) |
| 2005 | The Game of Their Lives | Older Dent McSkimming | |
| 2005 | Chicken Little | Mr. Woolensworth | (veu) |
| 2005 | Mysterious Island | Nemo | |
| 2005 | Nausicaä of the Valley of the Wind | Lord Yupa | (veu) |
| 2005 | The Snow Queen | The Raven | (veu) |
| 2005 | American Dad! | Avery Bullock | (veu) |
| 2006 | Bambi II | The Great Prince/Stag | (veu) |
| 2006 | X-Men: The Official Game | Professor Charles Xavier | Vídeojoc (veu) |
| 2006 | X-Men: La decisió final | Professor Charles Xavier | |
| 2006 | The Elder Scrolls IV: Oblivion | Emperador Uriel VII | Vídeojoc (veu) |
| 2006 | Star Trek: Legacy | Capità Jean-Luc Picard | Vídeojoc (veu) |
| 2007 | TMNT: Tortugues Ninja Joves Mutants | Max Winters/Yaotl | (veu) |
| 2007 | Earth | Narrador | (veu) |
| 2009 | X-Men Origins: Wolverine | Professor Charles Xavier | Cameo (Computer-generated imagery) |
| 2009 | The Invention of Lying | Narrador |
| 2010 | Alice in Wonderland | narrador | (veu, uncredited) |
| 2010 | Castlevania: Lords of Shadow | Zobek | (veu, videojoc) |

## Referències

* ↑ People of Today: Debrett, London, 2007
* ↑ «– Patrick Stewart Biography». Patrickstewart.org, 13-07-1940. Arxivat de l'original el 27 de juliol 2011. [Consulta: 18 juliol 2011].
* ↑ Chadwick, Lauren «Stewart honoured». Mirfield Reporter [Dewsbury, England], 26-10-2007. Arxivat de l'original el 25 de setembre 2008 [Consulta: 29 febrer 2008].
* ↑ «BBC News – Star Trek star Patrick Stewart knighted at Palace». BBC Online, 02-06-2010 [Consulta: 2 juny 2010].
* 1 2 «Sir Patrick Stewart (Son of Mirfield)». Mirfield Memories.
* ↑ «Sir Patrick Stewart relives Star Trek days as he steps down as University of Huddersfield Chancellor». Huddersfield Daily Examiner, 13-07-2015.
* ↑ Frakes, Jonathan (2005). Star Trek: First Contact Special Edition DVD commentary (DVD). Paramount Pictures.
* ↑ «Patrick Stewart Biography». The Patrick Stewart Network, 2007. Arxivat de l'original el 11 de gener 2008. [Consulta: 14 gener 2008].
* ↑ Day, Patrick Kevin «Patrick Stewart: ‘Next Generation,’ ‘X-Men' and Hollywood history». Los Angeles Times [Consulta: 26 desembre 2012].
* ↑ «Patrick Stewart can't wait for Chichester role». Portsmouth News, 13-04-2010.
* ↑ «Ian McKellen, Patrick Stewart Coming Back For ‘X-Men: Days Of Future Past’». Deadline.com.
* ↑ «PASSAGES: Ritter Remembered at Tribute». People. [Consulta: 4 agost 2011].
* ↑ «filmografia de Patrick Stewart». hollywood.com.
* ↑ Film Review: X-Men Origins: Wolverine

## Enllaços externs

* Web oficial